Morgan Guilavogui

Morgan Bono Guilavogui (sündinud 10. märtsil 1998 Ollioulesis) on Prantsusmaal sündinud Guinea jalgpallur, kes mängib ründaja või parema äärepoolkaitsjana Saksamaa kõrgliigaklubis St. Pauli ja Guinea jalgpallikoondises.

Ta on kogu klubikarjääri mänginud Prantsusmaal. Aastatel 2017–2020 mängis ta Prantsusmaa tugevuselt neljanda liiga klubis Toulon.

Aastatel 2020–2023 mängis ta Prantsusmaa esiliigaklubis Paris FC. Kui esimesel hooajal ei löönud liigas veel ühtegi väravat, siis hooajal 2021/22 11 väravat ja 2022/23 15 väravat.

2023. aasta aprillis sõlmis ta nelja-aastase lepingu Prantsusmaa kõrgliigaklubiga Lens.https://www.transfermarkt.com/morgan-guilavogui/profil/spieler/691786 (vaadatud 28.1.2024) Prantsusmaa kõrgliigas lõi ta esimese värava 26. augustil 2023 mängus Paris Saint-Germaini vastu.https://int.soccerway.com/players/morgan-guilavogui/458246/ (vaadatud 28.1.2024) 2024. aasta juulis läks ta Lensist laenule äsja Saksamaa kõrgliigasse tõusnud klubisse St. Pauli.

Guinea jalgpallikoondises tegi Guilavogui debüüdi 12. novembril 2021 MM-i valikmängus Guinea-Bissau vastu. Koondisekarjääri esimese värava lõi ta 27. märtsi 2022 Aafrika rahvaste karikavõistluste valikmängus Etioopia vastu. Ta on kuulunud Guinea koondisse 2022. ja 2024. aasta Aafrika rahvaste karikavõistlustel.https://www.national-football-teams.com/player/84652/Morgan_Guilavogui.html (vaadatud 28.1.2024)

Tema vanem vend Josuha Guilavogui on samuti jalgpallur, kes on aga mänginud Prantsusmaa jalgpallikoondises.

 Viited 

Kategooria:Guinea jalgpallurid
Kategooria:RC Lensi mängijad
Kategooria:FC St. Pauli jalgpallurid
Kategooria:Ligue 1 mängijad
Kategooria:Bundesliga mängijad
Kategooria:Sündinud 1998